**Činjenični opis:**

Optuženik naoružan sa dvije preklopne automatske puške, koje je bez ovlaštenja nadležnog tijela zajedno sa odgovarajućim streljivom posjedovao protivno Zakonu o oružju, od kojih je jednu pušku nosio u ruci, a drugu u sportskoj torbi, ušao u ugostiteljski objekt, znajući da se u tom lokalu nalazi T.T., s kojim je nekoliko sati ranije došao u verbalni sukob u drugom lokalu, hicima iz automatske puške izrešetao T.T. s najmanje deset hitaca po prednjem dijelu trupa, uslijed čega je na licu mjesta preminuo, pa kada mu je jedan od gostiju lokala iz ruku istrgnuo automatsku pušku, iz sportske torbe počeo vaditi drugu automatsku pušku koju je donio, ali je spriječen u tome i pobjegao je iz lokala, te da što brže pobjegne sa lica mjesta prijeteći automatskom puškom prisilio vozača osobnog automobila da izađe iz automobila i odjurio s automobilom, ali ga je tijekom vožnje vozeći službeno vozilo prestigao djelatnik policije i pripriječio mu put službenim vozilom, pa je izašao iz vozila pokušavajući pobjeći, ali su ga sustigli djelatnici policije i lišili slobode, kojom prilikom im je prijetio da će ih ubiti.

**Zadatak:**

Na osnovu činjeničnog stanja napisati presudu. Pri pisanju presude i pripreme prezentacije posebno obratiti pozornost na sljedeća pitanja: Je li optuženik počinio kaznena djela, ako je, o kojim se kaznenim djelima radi? Jesu li dovršena ili su ostala u pokušaju, odnosno da li se radi i o stjecaju? Je li od utjecaja na pravnu kvalifikaciju djela okolnost da je psihijatrijskim vještačenjem utvrđeno da je optuženik u vrijeme počinjenja kaznenih djela bio smanjeno ubrojiv, ili to samo utječe na ublažavanje kazne? Je li smanjena ubrojivost utječe na krivnju, odnosno s kojim oblikom krivnje je postupao? Jesu li okolnosti izvršenja kaznenih djela, naročito jačina ugrožavanja pravnog dobra, bila od utjecaja na individualizaciju kazne, odnosno primjene sigurnosne mjere? Jesu li njegovo kajanje i priznanje kaznenih djela, te njegova neosuđivanost olakotne okolnosti?